
4.1 Metode tradiţionale de culegere a cerinţelor sistemului 


Prin metodele tradiționale se culeg informaţii despre sistemul curent şi despre ceea ce se 
aşteaptă de la cel viitor, prin discuţii sau chestionări ale celor implicați direct sau indirect în 
organizație şi care sunt sau vor fi afectați de sistemele discutate. Ei pot fi utilizatori, manageri, 
sponsori, fondatori etc. 


4.1.1 Intervievarea! 


Este calea relativ uşoară prin care utilizatorii pot să-şi exprime planurile lor pentru sistemul 
dorit cu ajutorul propriului lor limbaj şi pot controla perioada de timp pe care o alocă interviului. 

Sunt cinci paşi care trebuie urmăriţi în pregătirea unui interviu”: 

e citirea materialelor despre firmă pentru înţelegerea activităților care se desfăşoară; 

e stabilirea obiectivelor interviului, respectiv ce tipuri de informaţii se doresc a se obţine din 
interviu; 

e luarea deciziei asupra persoanelor care urmează să fie intervievate, adică sunt cei mai 
importanţi utilizatori; 

e pregătirea interviului, care constă în planificarea momentelor de intervievare şi întinderea 
în timp a interviului; 

e stabilirea tipurilor de întrebări şi a structurii interviului. 

Interviul se foloseşte în următoarele cazuri: 

1. când este nevoie să se motiveze o persoană să răspundă liber, deschis şi sincer; 

2. când se doreşte cunoaşterea detaliilor despre unele răspunsuri sau să se clarifice un anumit 
apect; 

3. când se intenționează adaptarea întrebărilor şi răspunsurilor la fiecare intervievat sau 
anchetator; 

4. când se doreşte justificarea sau explicarea întrebărilor sau răspunsurilor; 

5. când se vrea obţinerea unor răspunsuri mai amănunțite la unele întrebări; 

6. când se intenționează să se aibă controlul asupra întrebărilor, răspunsurilor participanților 
la interviu, precum şi asupra unei situații; 

7. când se doreşte adaptarea interviului la condiţii specifice, cum ar fi vârsta, sexul, rasa, 
nivelul educaţional, veniturile, opţiunile politice ş.a.; 

8. când se consideră că e necesară cunoaşterea aparenţei, manierelor, modului de a se îmbrăca 
sau comunica nonverbal sau pentru testarea abilităţilor de a comunica ale unei persoane; 

9. când există preocuparea de a afla detalii despre unele trăiri intime, credințe şi atitudini ce 
nu pot fi observate în scris; 

10. când trebuie să se verifice dacă intervievatul sau anchetatorul este cel ce se pretinde a fi. 


4.1.1.1 Structurarea interviului 


Indiferent de tipul interviului, unele principii şi tehnici au o aplicabilitate generală. Acestea 
sunt împărțite în trei părți majore: deschiderea, partea principală, închiderea. 


Deschiderea interviului 


Într-o perioadă de timp, de la câteva zeci de secunde până la câteva minute, deseori se 
hotărăşte soarta întregului interviu, stabilindu-se dacă discuţiile pot depăşi nivelul 1 al comunicării, 
cel de tatonare. 


! Paragraf realizat pe baza lucrării: Oprea, D. — Analiza şi proiectarea sistemelor informaţionale economice, Editura Polirom, laşi, 
1999, pp. 147-166 

? Flynn, D. — Information Systems Requirements: Determination & Analysis, 2" Edition, McGraw Hill Companies, London, 1998, 
pp. 137-138 

În această parte a interviului se conturează două activităţi distincte: stabilirea raporturilor 
dintre părţi şi orientarea interviului. 

Stabilirea raporturilor constă în crearea sentimentului de încredere între participanți şi, 
deseori, începe cu o autoprezentare sau cu un salut, cărora li se adaugă unele acțiuni nonverbale. 

Orientarea se referă la explicarea scopului, timpului necesar, natura interviului, organizația 
responsabilă, cum vor fi folosite informaţiile, cu alte cuvinte în ce constă utilitatea lui. 

Ca tehnici de deschidere a interviului sunt: 


Sa E > Bă I-ai adi aula 


Expunerea sumară a problemei. 

Explicarea modului în care a apărut problema discutată în interviu. 

Menţionarea recompenselor, a avantajelor pentru cei ce iau parte la interviu. 

Solicitarea de sfaturi şi de ajutor. 

Referirea la poziția cunoscută a intervievatului privind problema interviului. 
Menţionarea numelui persoanei care v-a îndreptat spre intervievat. 

Referirea la unitatea pe care o reprezentaţi. 

Solicitarea acordării câtorva minute pentru discuții. 

Se începe cu formularea unei întrebări care să nu fie închisă (se concretizează într-un 
răspuns de tipul „da” sau „nu”). 


10. O variantă combinată a unora dintre tehnicile descrise la punctele 1-9. 


Partea principală a interviului 


Un ghid de derulare a interviului este structurat pe teme şi subteme ce urmează a fi acoperite. 
Secvenţele structurii pot fi definite după criterii alese de realizatorul interviului astfel: 


secvenţa tematică urmează o împărțire naturală a temei abordate. Deseori, se face trimitere 
la secvenţa tematică a ziariştilor, formulată sub forma: ce?, când?, unde?, cine?, cum?, de 
ce?; 

secvența temporală tratează tema sau părțile ei în ordine strict cronologică; 

secvența spațială ordonează tematica în funcție de dispunerea în spațiu: de la stânga la 
dreapta, de sus în jos, de la nord la sud; de ordinea amplasării sălilor unei clădiri, de 
ordinea circumscripţiilor electorale ş.a.; 

secvența cauză-efect se referă la prezentarea cauzelor şi efectelor unui eveniment, 
probleme, defecţiuni ş.a; 

secvența problemă-soluţie constă în descrierea fazelor problemei şi a fazelor soluţiei de 
rezolvare. 


După întocmirea ghidului derulării interviului, cel ce îl controlează va lua decizia dacă este 
cazul descompunerii temelor şi subtemelor în întrebări. 


Inchiderea interviului 


Inchiderea este scurtă, dar reprezintă o parte foarte importantă a interviului. Şansele 
următoarelor interviuri depind de modul în care s-au încheiat precedentele. 
Cele mai uzuale tehnici de închidere a interviului sunt descrise mai jos: 


l. 


2. 


R O ac 


Propunerea de a vi se formula şi alte întrebări, dacă mai sunt, sau la libera formulare a 
celeilalte părți. 

Formularea întrebărilor care să nu lase ceva netratat. Exemplu: „Credeţi că ar fi trebui să 
mai discutăm despre ceva?”, „Consideraţi că mai aveți ceva de spus înainte de a pleca?”. 
Declararea atingerii scopului acțiunii. 

Semnalaţi faptul că timpul alocat interviului s-a terminat. 

Explicați motivul terminării interviului. El trebuie să fie adevărat. 

Exprimaţi-vă mulțumirile şi satisfacția reuşitei. 

Planificarea următoarei întâlniri. 

Sintetizaţi concluziile interviului. 

Există modalitatea încheierii unui interviu prin acțiuni nonverbale. Mai grav este atunci când o 
parte nu-şi dă seama de gesturile făcute sau atunci când regizează intervenţii din afară pentru 
întreruperea interviului. 

Acţiunile percepute ca semn de plecare sunt: ridicarea de pe scaun, orientarea spre ieşire, statul 
în picioare, îndepărtarea de partenerul de discuţie, readucerea picioarelor într-o poziție 
premergătoare ridicării de pe scaun prin renunțarea la poziția picior peste picior, sprijinirea 
mâinilor pe genunchi şi pregătirea gestului de ridicare de pe scaun, întinderea mâinii pentru 
despărțire, mişcări agitate ale mâinilor, un zâmbet cu subînțeles şi privitul la ceas etc. 


4.1.1.2 Tipuri de întrebări ale interviului 


Elemente Întrebare Întrebare Întrebare Contra- Întrebare 
relevante închisă deschisă sugestivă întrebare alternativă 


Descoperire] Un fapt O opinie Oferă idei Inversarea rolurilor Tehnică de 
Serveşte strategia Întârzierea concluzionare 
noastră răspunsurilor Acord asupra unei 

propuneri 

Răspuns Scurt Lung, dens Induce răspunsul Precizări asupra Alegere între două 
Interlocutorul subiectului 
aprobă sau nu omite o a treia sau 

refuzul. 


Suport Întrebări care „Ce credeţi?” „Ştiaţi că...7 „Dvs. ce părere „Preferaţi... sau 
încep cu „Ce, Cine, | „Care este „Ce gândiţi aveţi despre?” ae 
Unde, Când...?”  |opinia...?” despre...?7” 


„De ce?” „Speraţi să...?7” 


Avantaje | Rapiditate, precizie| Multe informaţii| Progresează dialogul | Informaţii suplimentare |Orientare spre 
Climat de Se introduc argumente, înaintea răspunsului  |alegere, nu spre 
încredere avantaje noi Dirijarea dialogului obiectul întrebării 

Ocolirea obiecţiunilor |Refuzul propunerii 


Dezavantaje] Ascunde informaţii| Stimulează Răspunsul poate Poate părea o 
Ştie interogatoriul | vorbăreții fi NU eschivă 


Sfaturi finale pentru operatorii interviului: 


e Indiferent de tipul întrebărilor, nu le formulaţi astfel încât să poată conduce la răspunsuri 
convenabile sau condamnabile. 

e Ascultaţi cu atenţie tot ce se afirmă în timpul interviului. 

e După terminarea interviului, în cel mult 48 de ore, sintetizați rezultatele la care aţi ajuns. 

e În timpul interviului, nu vă pronunțaţi asupra a ceea ce va fi cu siguranță în viitor. Scade 
rolul interviului. 

e Abordați sistemul analizat din mai multe perspective (a potențialilor utilizatori, a 
utilizatorilor unor sisteme similare, a celor afectaţi de schimbarea sistemului, a managerilor, 
a controlorilor, a informaticienilor ş.a.). 

e Indiferent de stilul folosit la intervievare, nu uitaţi că politeţea joacă rolul cel mai important. 

e Chiar dacă ați efectuat multe interviuri, de fiecare dată alcătuiți un plan de derulare a 
următorului interviu. 

e Nu abuzaţi de drăgălăşenia (se poate citi şi politeţea) celui intervievat, prelungind cu mult 
timpul planificat pentru derularea acestuia. 

e Nu ezitaţi să reveniţi cu un telefon scurt, însoțit de scuzele de rigoare, pentru a lămuri ceva 
ce nu vă este prea clar; nu improvizaţi răspunsuri în contul intervievaților. 

4.1.2 Chestionarele* 


Spre deosebire de interviuri, chestionarele sunt mai puţin costisitoare şi, într-un timp relativ 
scurt, pot oferi un volum mare de informaţii necesare analizei sistemului. 

Chestionarul este folosit când este necesar să se culeagă informaţii de la un număr mai mare de 
persoane din cadrul organizaţiei. El poate fi folosit când“: 

e persoanele relevante pentru sistem sunt dispersați teritorial; 

e există foarte multe persoane implicate în proiect; 

e este necesar o acţiune de cercetare înainte ca interviurile să aibă loc, de exemplu atunci 

când trebuie identificate problemele sistemului. 

Una din problemele pe care le ridică utilizarea chestionarului constă în faptul că utilizatorilor 
s-ar putea să li se pară dificil să-şi specifice cerinţele sub formă scrisă pentru o serie de întrebări 
deschise, pentru că procesul poate să le ia mai mult timp decât dacă ar fi răspuns acelor întrebări 
prin intermediul unui interviu, sau chestionarul s-ar putea să nu consțină exact întrebările la care se 
aşteptau să răspundă pentru a-şi specifica cerinţele. 


4.1.2.1 Proiectarea chestionarului 


Şi pentru chestionare trebuie să se parcurgă o serie de paşi pregătitori, pentru a conduce la 
rezultatele aşteptate, paşi redaţi în figura 4.1 şi descrişi în continuare. 


Pas 1 Identificarea informaţiilor ce vor fi căutate 


ÀA 


Pas 2 Stabilirea tipului de chestionar şi a metodei 
de administrare 


AA 


Pas3 | Determinarea conținutului fiecărei întrebări 


y 
Pas 4 Stabilirea formei de redactare a răspunsului 
pentru fiecare întrebare 
y 
Pas 5 Formularea întrebărilor 
y 
Pas 6 Stabilirea secvenței derulării întrebărilor 
ÀA 
Pas 7 Stabilirea caracteristicilor tehnice ale 
chestionarului 
ÀA 
Pas 8 Reevaluarea paşilor 1-7 şi revizuirea lor, 
dacă este cazul 
y 
Pas 9 Efectuarea pretestului şi revizuirea finală, 


dacă este cazul 


Fig. 4.1 Procedura conceperii chestionarului 
(Sursa: Oprea, D. — Analiza şi proiectarea sistemelor informaţionale economice, Editura Polirom, 
Iaşi, 1999, p. 168) 


3 Paragraf realizat în cea mai mare parte pe baza lucrării: Oprea, D. — Analiza şi proiectarea sistemelor informaţionale economice, 
Editura Polirom, Iaşi, 1999, pp. 166-170 

i Flynn, D. — Information Systems Requirements: Determination & Analysis, 2*4 Edition, McGraw Hill, Companies, London, 1998, 
p. 138 

Pasul 1: se stabilesc informaţiile ce trebuie să fie obținute, operațiune declanşată în faza 
embrionară a cercetării de întreprins. Pentru o bună structurare a cerinţelor de informaţii se poate 
folosi fie varianta prezentării descriptive a acestora, fie a tabelelor speciale, din care să reiasă atât 
informația căutată, cât şi cine sunt cei ce o pot oferi. S-ar putea întocmi un tabel „Cine, ce oferă?”. 

Pasul 2: specificarea modului în care se vor obține informaţiile. Decizia se va referi la 
structura şi modul de formulare a întrebării, după care se va pune problema administrării 
chestionarului: prin poştă, telefonic sau cu operator (o persoană special desemnată pentru această 
operaţiune). 

Pasul 3: găsirea soluţiilor la următoarele probleme: scopul urmărit, fiecare întrebare să se 
refere la o singură problemă, întrebările sunt valabile pentru toţi respondenţii, să nu solicite un efort 
prea mare din partea respondentului sau să nu se folosească întrebări care sunt jenante sau 
amenințătoare, întrebările să facă referire la o perioadă relevantă în contextul temei propuse. 

Pasul 4: luarea deciziei asupra folosirii întrebărilor închise sau a variantei cu opțiuni multiple, 
două opţiuni sau a scalei de valori. 

Pasul 5: presupune formularea întrebărilor, activitate care implică utilizarea unor cuvinte cât 
mai simple, accesibile tuturor respondenţilor, evitarea întrebările ambigue sau alternativele cu 
valori implicite, folosirea frazeelor scurte, evitarea repetării întrebărilor. 

Pasul 6: este necesar să se folosească la început întrebări simple, intersante, iar întrebările 
dificile sau mai sensibile spre sfârşitul chestionarului. Chestionarul trebuie să fie structurat în serii 
de întrebări, astfel încât fiecare serie să aparțină unei teme. 

Pasul 7: pentru validarea caracteristicilor tehnice ale chestionarului va trebui să se prezinte 
elementele structurale (rubricile) astfel încât răspunsul să nu fie eronat din cauza neînțelegerii 
modului în care trebuie să fie plasat pe chestionar. De asemenea, forma pe care o are chestionarul 
are o importanță deosebită pentru a avea succes (format, hârtie, ordonarea întrebărilor). 
Dimensiunea chestionarului trebuie să fie rezonabil, chestionarele mai mici fiind mult mai 
eficiente. 

Trebuie să se specifice, pe prima pagină, denumirea organizaţiei care efectuează chestionarea. 
Tot aici trebuie să fie explicat şi scopul operaţiunii. Nu trebuie să se omită elementele destinate să 
stimuleze interesul celui ce completează formularul sau răspunde prin telefon la întrebări. 

De asemenea, este necesar să se numeroteze întrebările pentru a le prelua uşor în momentul 
interpretării şi evaluării lor. Dacă, în funcție de răspunsul la întrebarea curentă, respondentul este 
nevoit să sară peste unele întrebări, se recomandă folosirea indicativului „Mergi la...”. Trebuie să 
se consemneze modul în care trebuie să fie formulat răspunsul: prin bifare, prin litera x, prin 
încercuire, prin subliniere, prin numere ş.a. 

Pasul 8: presupune reevaluarea paşilor 1-7 şi revizuirea lor (dacă e cazul). Trebuie reanalizat 
fiecare cuvânt al întrebărilor, eventual se poate apela la o altă persoană care să facă o evaluare a 
calității chestionarului. 

Pasul 9: efectuarea pretestului şi revizuirea finală (dacă e cazul) pe un grup de persoane 
asemănătoare respondenţilor cărora li se adresează acesta, pe baza căruia se vor obtine comentarii 
pentru a identifica ultimele elemente de retuşat şi de corectat. 


4.1.2.2 Aspecte practice ale întocmirii chestionarelor 


De regulă, chestionarele sunt administrate pe hârtie, dar ele pot fi efectuate cu sau fără operator 
uman, direct, prin telefon, sau pe dischetă, sau prin intermediul serviciilor oferite de calculatoare. 

Chestionarele, în cea mai mare parte, se bazează pe întrebări cu schemă fixă de răspuns, iar 
atunci când conțin întrebări cu o formulare vagă au ca scop aflarea părerilor celor chestionaţi, 
pentru a putea fi surprinse cât mai multe cazuri. în literatura de specialitate sunt cunoscute ca 
întrebări închise, respectiv deschise. Lor li se adaugă întrebările cu trepte de atitudini. 


Intrebări închise şi deschise 

Întrebarea deschisă: Persoana intervievată nu are nici o restricție în ceea ce priveşte 
posibilitățile de a răspunde. întrebarea închisă: Răspunsurile sunt prestabilite şi persoana trebuie să 
aleagă, din cele propuse, unul sau mai multe. 

Întrebări cu trepte de atitudini 

Este vorba de un ansamblu de trepte care permite să se analizeze conținutul şi intensitatea 
atitudinii celui intervievat față de un concept, un produs, un serviciu. 

Aceste atitudini se împart după trei dimensiuni: evaluare, forţă, acţiune, care sunt caracterizate 
prin adjective opuse. 


Dimensiunile Evaluare Fortă Acţiune 


exemple excelent/rău mare/mic activ/pasiv 


frumos/urât greu/uşor strălucitor/sumbru 
de acord/în opoziţie puternic/slab rapid/lent 


Adjectivele de tipul celor opuse sunt plasate pe o scară gradată de la —3 la 3 sau de la —2 la 2. 
Exemplu: 


Puteţi să arătați cum considerați preţul acestei mărci? 


Foarte scump Ieftin 
-3 -2 -1 0 1 2 3 
= 


Observaţii: 


Opţiunea pentru întrebări deschise sau întrebări închise va determina în parte natura şi 
abundența răspunsurilor, costul şi calitatea analizei rezultatelor. Se impun anumite precauţii în 
utilizarea scării de atitudine, în cazul administrării chestionarului prin telefon. 

Informaţiile obținute cu ajutorul chestionarelor sunt mai puține sau mai nerelevante decât cele 
rezultate în urma interviurilor. 

Cum întrebările sunt scrise şi chestionarul de cele mai multe ori este completat fără ajutorul 
unei persoane care să-l explice (numită operator), întrebările trebuie să fie foarte clar formulate, 
fără ambiguităţi, fără să uzeze de o terminologie îngustă (prea specializată), iar, dacă este cazul, se 
pot formula exemple pentru întrebările cu un răspuns oarecum incert. De asemenea, se va încerca 
să se formuleze într-o ordine logică, specificându-se, dacă este cazul, cu ce întrebare să se continue 
dacă chestionarul nu se încadrează într-o situație semnalată de întrebarea curentă. 

Alegerea între interviu şi chestionar se poate efectua prin luarea în considerare a 
caracteristicilor prezentate în tabelul 4.1. 


Tabel 4.1 — Caracteristicile interviului şi chestionarului 


Mare (deoarece se pot folosi mai | Medie spre joasă (se folosesc doar 
interviurile) 
Mare, dar numărul răspunsurilor 
toate răspunsurile este foarte mare | primite poate fi foarte mic 


Mare-foarte mare (dinamică) Mică (limitată) 


Se cunoaşte intervievatul Respondentul poate să fie 
necunoscut 

prin implicarea părții testate | 
Procent de reuşită a testului 


4.1.3 Intervievarea grupurilor 


Un inconvenient al aplicării interviurilor şi chestionarelor pentru colectarea cerințelor 
sistemelor îl constituie apariţia unor contradicții aparente între datele colectate; reconcilierea lor 
presupune intervenţia analistului. 

Multe neclarităţi pot fi lămurite prin alte interviuri sau convorbiri telefonice, ceea ce constituie 
o activitate anevoioasă şi nu prea agreată de interlocutori, transformând activitatea de colectare a 
cerințelor sistemului într-una ineficientă. Operaţiunea salvatoare este cea a intervievării grupurilor. 
Printr-un interviu al grupului are loc intervievarea concomitentă a unui grup de persoane-cheie. 
Operațiunea se efectuează de unul sau mai mulți analişti, situație în care se realizează o împărțire a 
sarcinilor: o persoană va avea rolul de operator al interviului, alta va consemna răspunsurile 
obţinute, în timp ce alte persoane pot avea rolul de urmărire a unor probleme bine definite, mai 
specializate (una urmăreşte cererea de date, alta oportunitatea şi declanşatorii evenimentului 
ş.a.m.d.). 

Principalele caracteristici ale unui interviu de grup sunt prezentate în tabelul 4.25. 


Tabel 4.2 — Caracteristicile grupului 


Nr. Caracteristici Explicații 
crt. 


Mărimea grupului Se consideră că numărul optim al unui grup este de la 8 la 12 persoane. 
Mai puțin de opt persoane nu asigură dinamica grupului, iar mai mult de 
12 persoane pot să determine o serie de discuții neconcludente pentru 
problemele puse în discuţie. 

Compunerea grupului | Grupul trebuie să fie omogen din punct de vedere al participanţilor, 
pentru că în acest fel sunt evitate conflictele asupra unor probleme ce pot 
să aibă semnificaţii diferite. Participanţii grupului trebuie să fie analizaţi 
şi selectați pe baza anumitor criterii, care să asigure nivelul de coeziune. 
Participanţii trebuie să aibă o anumită experiență în ceea ce priveşte 
problemele puse în discuţie. De asemenea, nu este recomandată 
includerea în grup a unor persoane care au participat la foarte multe 
interviuri de grup. 

Mediul fizic de lucru O atmosferă relaxată, informală încurajează comentariile spontane. 
Servirea băuturile răcoritoare trebuie să aibă loc înainte de a începe 
interviul de grup, dar poate fi realizată şi în timpul lui. 

Durata interviului Deşi, interviurile de grup pot să dureze de la o oră la trei ore, de cele mai 
multe ori ele se desfăşoară într-o oră sau o oră şi jumătate. Această 
durată este necesară pentru a stabili raportul cu participanţii şi de a 
explora credinţele, sentimentele lor, ideile, atitudinile cu privire la 
problemele puse în dicuţie. 


Inregistrarea Interviurile de grup sunt înregistrate, adesea pe video-casete, pentru 
revederea imaginilor, transcriere şi analiză. 
Moderatorul Moderatorul joacă un rol cheie în interviurile de grup. El trebuie să 


stabilească legătura cu participanţii, să asigure continuarea discuţiilor şi 
posibilitatea de exprimare a fiecărui participant. În plus, moderatorul 
poate să aibă un rol esenţial în analiza şi interpretarea datelor, ceea ce 
implică anumite competenţe din partea acestuia, respectiv: puterea de 
observare, relaţii interpersonale, comunicare. 

Paşii care se parcurg pentru planificarea şi desfăşurarea interviurilor de grup sunt: 


5 Malhotra, N.K. — Marketing Research — An Applied Orientation, Prentice Hall, Upper Saddle River, New Jersey, 1996, pp. 166- 
167 

e determinarea obiectivelor proiectului pentru care se intervievează grupul şi definirea 
problemei; 

e specificarea obiectivelor acţiunii care se va întreprinde (ale interviului); 

e stabilirea obiectivelor/întrebărilor la care vor răspunde participanţii grupului; 

e redactarea unui plan de chestionar; 

e dezvoltarea rolului moderatorului; 

e conducerea interviului de grup; 

e  revederea casetelor şi analiza datelor; 

e sintetizarea elementelor identificate în urma interviului de grup. 

Un interviu de grup are câteva avantaje: 

e folosirea mai eficientă a timpului alocat interviului decât în varianta unei serii de interviuri 
individuale; 

e intervievarea concomitentă a mai multor persoane le permite acestora să-şi asculte reciproc 
declaraţiile, fie pentru a le susţine, fie pentru a le combate, fie pentru a se formula noi 
păreri; 

e prin interviuri colective se pot efectua delimitări clare între punctele de vedere acceptate de 
toți intervievaţii şi cele ce stârnesc mari divergențe. 

Ca dezavantaj principal: dificultatea planificării calendaristice a desfăşurării interviului, 

datorită implicării mai multor persoane care trebuie să participe concomitent la acest proces. 

Paralel cu caracteristicile proprii, pentru toate grupurile trebuie ținut cont de personalitățile 
individuale ale participanţilor care compun acest grup. Comportamentele individuale tip apar 
spontan în formaţia grupului. Fiecare îndeplineşte un anumit rol, adoptând o anumită atitudine 
(mediator, lider, perturbator, pol al atenţiei celorlalţi etc.). Este important pentru mediator să ştie să 
recunoască aceste diferențe individuale, să le folosească sau să le neutralizeze, astfel încât grupul să 
poată progresa. 

Tehnologiile moderne, îndeosebi diferitele forme ale videoconferințelor, pot simplifica 
procesul intervievării colective, minimizând influenţa nefastă a dispersiei geografice care face 
dificilă întâlnirea membrilor grupului. 

Interviul la nivel de grup constituie elementul forte al proceselor JAD. 


4.1.4 Observarea utilizatorilor 


Nu întotdeauna consultarea persoanelor conduce la obţinerea celor mai bune rezultate, chiar şi 
atunci când acestea afirmă că oferă cele mai sigure informaţii sau au impresia că deţin adevărul 
absolut asupra sistemului analizat. Părerile sunt subiective. Explicaţia constă în apariția ocazională 
a unor evenimente, în amprenta timpului asupra unor sentimente sau chiar în apariția elementului 
pasional. Anularea efectelor subiectivismului se poate realiza prin urmărirea a ceea ce personalul 
execută sau prin evaluări obiective ale efectului activităţii lui”. 

Observarea presupune înregistrarea comportamentului de bază al persoanelor, obiectelor sau 
evenimentelor într-o manieră sistematică pentru obţinerea informaţiilor despre un anumit element 
(fenomen) de interes din cadrul sistemului. Observatorul nu întreabă şi nici nu comunică cu 
persoanele observate. 

Observarea utilizatorilor poate fi”: 

e structurată, când analiştii specifică în detaliu ce va fi supus observării şi cum rezultatele 
observării vor fi înregistrate. Acest lucru reduce potenţialul ca analistul să aibă tendinţa de a 
afecta credibilitatea datelor. Observarea structurată este recomandată atunci când problema 
analizată a fost foarte clar definită, precum şi informaţiile solicitate de rezolvarea ei. În 
aceste circumstanţe, detaliile asupra activităților supuse observării pot fi clar identificate. 


* Oprea, D. — Op. cit., pp. 179-180 
7 Malhotra, N.K. — Op. cit., pp. 213-214 

nestructurată, când analistul monitorizează toate aspectele despre activitățile de interes 
care par a fi relevante pentru problema identificată. Această formă de observare se aplică 
atunci când problema urmează să fie formulată în mod explicit şi când este cerut un anumit 
grad de flexibilitate pentru identificarea componentelor cheie ale problemei şi pentru 
dezvoltarea ipotezelor de lucru. În observarea nestructurată tendința analistului de a fi 
influențat de aspectele observate este foarte mare. Din această cauză, elementele supuse 
observării trebuie să fie tratate ca ipoteze pentru a fi testate şi nu ca aspecte concludente ale 
problemei analizate. 

camuflată, ceea ce presupune că cei observați nu sunt înştiințaţi că sunt supuşi observării. 
Această formă de observare dă posibilitatea utilizatorilor de a avea un comportament 
natural, pentru că oamenii au întotdeauna tendința de a se comporta diferit când ştiu că sunt 
supuşi observării. 

necamujflată, care presupune ca utilizatorii să fie înştiințaţi că vor fi supuşi unei observări. 
De exemplu, li se poate spune că analistul va sta o perioadă de timp printre ei. Acest tip de 
observare nu este foarte des practicat, pentru că se consideră că cei observați îşi vor 
modifica comportamentul pe perioada cât va fi prezent analistul. 

naturală, presupune observarea comportamentului în mediul de lucru al utilizatorilor. De 
exemplu, observarea celor care lucrează cu o anumită aplicaţie în cadrul biroului în care ei 
îşi desfăşoară activitatea zi de zi. Avantajul observării naturale îl constituie faptul că 
activitățile observate vor reflecta mult mai real adevărata lor valoare. Dezavantajul îl 
constituie costul aşteptării desfăşurării activităţilor şi dificultatea evaluării acestora în 
mediul natural de lucru. 

construită, în care comportamentul utilizatorilor este observat într-un mediu creat, cum ar 
fi un birou în care se fac testele diferitelor aplicaţii. 


Cel mai mare avantaj al observării îl constituie faptul că permite evaluarea comportamentului 
curent şi nu aspecte care apar în conţinutul unor rapoarte intenționale sau preferențiale. 

Cel mai mare dezavantaj îl constituie imposibilitatea observării pe termen lung a sistemului 
sau chiar exercitarea în mod continuu a acesteia. De asemenea, sunt relative şi momentele 
surprinse, cât şi numărul persoanelor observate. 


4.1.5 Analiza procedurilor de lucru şi a altor documente 


Metodele amintite anterior pot fi completate cu cea din paragraful curent, pentru obținerea 
celor mai relevante date despre sistemul analizat, prin examinarea documentației sistemului şi a 
organizației. 

Analiza documentelor şi procedurilor de lucru poate fi împărţită îns: 


analiza datelor cantitative, care constă, de exemplu, din formate ale rapoartelor, 
documentele de intrare, listingurile programelor cu anumite comentarii, manualele de 
utilizare, fişele de posturi, normele interne de fabricaţie, situațiile financiare, planurile de 
afaceri, studiile de fezabilitate; 

analiza datelor calitative, care include documentele cu privire la cultura organizațională, 
cum ar fi rapoartele anuale, documentele de publicitate, memorii, declarații ale conducerii. 


Din documentele analizate se va încerca să se afle informaţii despre”: 


problemele existente în sistemul curent, cum ar fi prezența unor informaţii redundante, a 
unor „puncte de ştrangulare” a lor sau absenţa unor informaţii; 

posibilitățile de obţinere condiționată a unor informaţii, cum ar fi lansarea în execuţie a 
unor programe speciale; 

numele şi funcțiile persoanelor direct interesate de soarta sistemului existent; 

procedurile speciale de prelucrare a unor informaţii din sistem; 


8 Flynn, D. — Op. cit., p. 137 
” Oprea, D. — Op. cit., pp. 180-181 

e preocupări pe linia schimbării politicii privind tratarea unor categorii de informaţii. De 
exemplu, trecerea la sistemele EDI (Electronic Data Interchange) pentru ameliorarea 
relațiilor informaţionale cu partenerii de afaceri; 

e  obiectivele-cheie ale organizației sau/şi ale persoanelor sau grupurilor de persoane, atât pe 
termen scurt, cât şi pe termen lung; 

e motivele proiectării sistemului curent, aşa cum este el în faza analizei; 

e datele, regulile de prelucrare a lor, principiile pe baza cărora funcționează sistemul 
informațional. 

Documentele analizate pot fi grupate în mai multe categorii!”: 

e procedurile de lucru pentru activităţi individuale sau ale grupurilor. Prin ele se descrie modul în 
care se exercită o anumită activitate, prezentându-se şi datele şi/sau informaţiile pe care le 
solicită sau le generează. Analiza procedurilor poate evidenția: 

> repetarea activităţilor în două sau mai multe locuri de muncă declarate cu sarcini diferite; 

> absenţa procedurilor de lucru pentru unele activități; 

> depăşirea valabilităţii în timp a procedurii; 

> procedurile formale contrazise de realitatea constatată prin interviuri, chestionare şi alte 
metode folosite la studierea sistemului, adică de procedurile informale. 

e formularele utilizate de către unitate pentru toate tranzacţiile interne şi externe care au loc. 

e rapoartele generate de sistemul actual. 

e documentaţia folosită în sistemul informatic (numai în cazul sistemelor de prelucrare automată 
a datelor). 


4.2 Metode moderne de determinare a cerinţelor sistemului 


JAD, RAD şi prototipizarea sprijină procesul de culegere şi structurare a informaţiilor prin 
diminuarea substanțială a timpului dedicat analizei de sistem. 

O variantă opusă ciclului de viață a dezvoltării sistemelor este Rapid Application Development 
(RAD), care combină metoda JAD, instrumentele CASE şi prototipizarea. 


4.2.1 Joint Application Design 


În 1977, doi angajaţi ai firmei IBM au ajuns la concluzia că este din ce în ce mai dificil de a 
culege cerințele clienţilor şi de a pregăti specificaţiile de proiectare. Ei s-au gândit la o modalitate 
inovativă de a rezolva această problemă. IBM avea deja o metodologie numită Planificarea 
Sistemelor Economice (Business Systems Planning) şi au încercat să elimine punctele slabe ale 
acesteia. Ideea celor doi a fost de a reuşi să aducă toate părțile interesate la o întâlnire de lucru în 
acelaşi timp şi de a câştiga consenul lor, adică a avut prima sesiune JAD!!. 

Ideea principală JAD o constituie punerea laolaltă a tuturor forțelor interesate în dezvoltarea 
sistemelor: utilizatorii-cheie, managerii şi analiştii de sistem implicaţi în analiza sistemului curent. 
Din acest punct de vedere JAD este similar interviului la nivel de grup. Totuşi, în sesiunile JAD se 
urmează o anumită secvență de derulare a activităţilor, pe baza unor roluri bine definite. Ele pot 
dura de la patru ore la o săptămână. Uneori se pot repeta de câteva ori”. 

Unul din efectele cele mai importante ale sesiunilor JAD îl constituie legătura creată dintre 
specialiştii în tehnologii informaţionale şi specialiştii funcționali la nivelurile corespunzătoare din 
organizație. Aceste legături sunt esențiale pentru lucrul în echipă, colaborare, respect mutual, 
încredere, înțelegere şi succesul ambelor părți ale organizației. 


10 Hoffer, J.A., George, J.F., Valacich, J.S. — Modern Systems Analysis and Design, The Benjamin/Cummings Publishing Company, 
Inc., Sand hill Road, Menlo Park, CA, USA, 1998 

1! Sperley, E. — The Enterprise Data Warehouse. Planning, Building and Implementation, Hewlett-Packard Professional Books, 
Prentince Hall PTR, Upper saddle River, New Jersey, 1999, p. 17 

12 Oprea, D. — Op. cit., p. 182 


Cap. 4- 11 


ANALIZA SISTEMELOR INFORMAŢIONALE 


Pentru procesul de culegere a cerinţelor cu ajutorul JAD s-au definit cinci mari faze!*: 

1. definirea proiectului; 

2. cercetarea; 

3. pregătirea; 

4. sesiunea sau sesiunile; 

5. pregătirea documentelor finale. 

În primul pas, definirea unui proiect JAD, se vor realiza următoarele activităţi: 

e formarea echipei JAD. Participanţii la sesiunile JAD sunt14: 

> conducătorul sesiunii JAD (leader sau facilitator) are rolul de organizare şi desfăşurare a 

sesiunilor JAD. El trebuie să fie bun specialist în managementul grupurilor şi în analiza de 
sisteme. El stabileşte şi urmăreşte respectarea agendei de lucru, trebuind să-şi menţină 
neutralitatea pe durata derulării sesiunii. De asemenea, va rezolva eventualele conflicte şi 
dezacorduri şi va solicita emiterea tuturor ideilor posibile. 

> utilizatorii, întrucât ei ştiu cel mai bine ce înseamnă folosirea zilnică a sistemului. 

> managerii, de regulă, managerii grupurilor de lucru ce folosesc sistemul. Ei cunosc 

direcțiile de dezvoltare, elementele de motivare şi sunt implicaţi direct în determinarea 
cerințelor sistemului prin sesiunile JAD. 

> susținătorul (sponsorul). Datorită cheltuielilor mari implicate de sesiunile JAD, ele trebuie 

să aibă susținerea unei persoane cu o poziţie înaltă în firmă. Susţinătorul nu participă la 
toate sesiunile, ci doar la cele de început şi sfârşit. 

> analistul de sistem. Membrii echipei de analiză participă la sesiunile JAD, deşi implicarea 

lor este destul de limitată. Ei trebuie să afle cât mai multe lucruri de la utilizatori şi 
manageri şi nu trebuie să îşi exprime punctul de vedere. 
> scribul va nota totul în timpul sesiunilor JAD, prin intermediul unui calculator sau laptop. 
Se pot folosi procesoarele de texte sau o serie de instrumente CASE speciale. 

> informaticienii: programatorii, analiştii bazelor de date, planificatorii de sisteme informa- 
tionale, precum şi personalul antrenat în alte operațiuni de prelucrare a datelor. Ei vin să 
afle părerile utilizatorilor şi managerilor şi, dacă este cazul, să ajute la definitivarea 
studiului de fezabilitate tehnică. 

e  intervievarea managementului prin care va fi definit scopul inițial al proiectului. Tot prin 
această activitate sunt identificate ipotezele şi problemele ce trebuie analizate în cadrul 
sesiunilor JAD; 

e pregătirea planului de bază al proiectului. În urma discuţiilor, interviurilor realizate cu 
conducerea (reprezentanţii conducerii) şi sponsorul poate fi stabilit planul de bază al proiectului, 
care trebuie să scoată în evidenţă, din perspectiva organizației, scopul şi obiectivele acestuia; 

e planificarea sesiunii JAD presupune stabilirea numărului de sesiuni şi a momentelor în timp 
când acestea vor avea loc. 

În timpul celui de-al doilea pas, cercetarea, leaderul JAD trebuie să înveţe suficient de multe 
elemente despre domeniul afacerii pentru a putea conduce discuțiile. Activităţile pe care le va 
desfăşura sunt: 

e familiarizarea echipei JAD cu sistemul şi mediul; 

e crearea unor modele de sisteme; 

e pregătirea agendei de lucru a sesiunii JAD; 

e obținerea informațiilor preliminare. 

Al treilea pas din procesul JAD constă în pregătirea sesiunii curente JAD, urmărindu-se 
realizarea următoarelor activităţi: 

e crearea hârtiilor sau documentelor de lucru ale sesiunii JAD; 


'5 Sperley, E. — Op. cit., pp. 36-44 
14 Oprea, D. — Op. cit., pp. 182-183 

e pregătirea materialelor de prezentare; 

e  pregătirea/instruirea scribului pentru culegerea informaţiilor din sesiunea JAD; 

e crearea unei echipe de pregătire a întâlnirii; 

e pregătirea camerei pentru întâlnirea din sesiunea JAD. 

Este momentul în care sunt puse laolaltă informaţiile şi se formează echipa pentru a începe 
sesiunea JAD. Hârtiile de lucru pentru sesiunea JAD vor conține informațiile culese în timpul 
cercetării şi interviurilor cu managerii. Ele vor curpinde atât textul rezultatelor interviurilor, cât şi 
modelul sistemului (diagramele), descrierea sistemului existent, precum şi o serie de elemente de 
formatare a documentelor sau hârtiilor de lucru ce acoperă următoarele zone: agenda de lucru; 
prezentarea generală; explicarea sistemului; participanţii; cerințele; ipotezele de lucru; problemele 
puse în discuţie; distribuirea documentului final. 

Pregătirea camerei pentru sesiunea JAD cu table albe magnetice; în funcţie de posibilităţi se 
recomandă una electronică, oferind posibilitatea scanării şi tipăririi la imprimantă a ceea ce este 
scris pe tablă. Pot fi folosite, de asemenea, diverse mijloace audio-video. Flip-chartul joacă un rol 
esenţial, pentru că foile volante, după ce sunt scrise, se lipesc pe pereţii sălii pentru a menţine în 
câmpul vizual al participanților problematica discutată, cu posibilitatea revenirii la orice element 
consemnat în oricare din zilele sesiunii JAD. în plus, pe ele se pot face adnotări, indiferent de 
moment. Pauzele pot fi valorificate şi pentru comentarii pe marginea lor. Calculatorul, în această 
sesiune, este folosit pentru pregătirea materialelor şi pentru memorarea unor diagrame emise în 
timpul sesiunii. JAD nu apelează exagerat de mult la calculatoare". 

În acest moment se poate începe sesiunea propriu-zisă JAD, adică pasul patru. De obicei, 
este recomandat ca sesiunea să aibă loc în altă parte decât în locul obişnuit de desfăşurare a 
activităților celor ce participă la sesiune, ceea ce va minimiza oportunitatea pentru unele persoane 
de a părăsi întâlnirea pentru a lucra la biroul lor câteva minute. Leaderul sesiunii JAD va începe 
prin prezentarea sa, după care are loc prezentarea organizaţiei, precum şi detalii administrative, 
cum ar fi planul întâlnirii, prezentarea celorlalți participanți. Este revăzută agenda de lucru a 
sesiunii. De asemenea, este necesar să se stabilească regulile de bază ale sesiunii, care, în general, 
urmăresc următoarele elemente“: 

e deafilatimp la orele stabilite pentru desfăşurarea activităţilor din sesiunea JAD; 

e deao vorbi o singură persoană la un moment dat. Nici un grup de discuţii nu trebuie să fie 

permis în timpul sesiunii JAD (“bisericuţele”); 

e păstrarea liniştii în timpul sesiunii; 

e egalitatea tuturor participanţilor; 

e problemele cu un anumit grad de dificultate, cele fără nici o legătură cu discuţiile sesiunii 

sau cu mai multe fațete vor fi trecute într-o listă deschisă de probleme. 

Este momentul pentru a intra în detaliile planului de bază al proiectului şi a hârtiilor de lucru 
JAD. Pe măsura desfăşurării sesiunii JAD, pot să apară trei situaţii diferite cu privire la materialele 
prezentate în documentele de lucru: 

e pot să rămână nemodificate, dacă echipa este de acord cu rezoluţia; 

e potfi revizuite; 

e potfitransferate în lista deschisă a problemelor, dacă echipa nu este de acord cu rezoluția. 

Pe toată durata sesiunii JAd trebuie să se evite devierea de la scop. Leaderul JAD trebuie să se 
concentreze asupra scopului original al proiectului, aşa cum a fost el definit de către management. 
Este destul de uşor de a pierde controlul asupra întâlnirii, ceea ce poate conduce la un rezultat 
neaşteptat pentru participanți şi la cheltuieli suplimentare din partea sponsorului ca urmare a 
prelungirii sesiunii. 


15 Oprea, D. — Op. cit., 183 
16 Sperley, E. — Op. cit., pp. 41-44 

Ultimul pas (cel de-al cincilea) al procesului JAD, realizarea documentelor finale, constă 
în culegerea tuturor informațiilor care au fost relevate în timpul sesiunii şi gruparea lor într-o formă 
care să poată fi folosită de echipa de proiectare a sistemului. Lipsa unui document de culegere a 
tuturor informațiilor şi a consensului asupra dezvoltării poate conduce la negarea, după câteva zile, 
a rezultatelor sesiunii JAD. Toate înțelegerile, acordurilor şi elementele finale cu privire la sistem 
stabilite în timpul sesiunii JAD pot fi foarte uşor uitate dacă ele nu au fost puse pe hârtie. 

Documentele finale reprezintă o “distilare” şi organizare a tuturor lucrurilor care s-au 
întâmplat în timpul sesiunii JAD, adică rezultatul care arată rolul sesiunii JAD şi impactul 
proiectului asupra organizaţiei. Sponsorul va cere, de cele mai multe ori, justificarea proiectului, iar 
documentele sesiunii JAD poate să aducă elemente de justificare solicitate prin această cerere şi 
prezintă evoluția proiectului. Scopurile originale ale afacerii şi cerințele, împreună cu soluţiile de 
dezvoltare identificate în timpul sesiunii JAD trebuie să fie incluse în acest document final. 

Documentele de lucru, pregătite în timpul pasului de pregătire, au fost realizate folosind forma 
şi conţinutul care sunt dorite şi pentru documentele finale. Adăugările, ştergerile sau modificările 
care au fost recomandate în timpul sesiunii JAD vor fi încorporate în documentele de lucru, văzute 
ca schiţe ale celor finale. Această schiță este apoi oferită participanţilor JAD pentru revizuire, 
comentare şi aprobare. Din moment ce comentariile au fost revizuite şi încorporate în documentele 
finale, ele sunt puse la dispoziția conducerii pentru a fi aprobate. După obţinerea aprobării, există 
posibilitatea de a se trece la celelalte activități specifice dezvoltării sistemului (proiectare, 
implementare, exploatare). 


4.2.2 Rapid Application Development!” 


Procesul RAD este şi el un proces orientat pe echipă de lucru, dar apelează şi la alte metode de 
aceeaşi natură, cum ar fi JAD sau procesul de dezvoltare în spirală sau prototipizarea. 

Diferenţa majoră a RAD față de JAD constă în faptul că prototipul devine elementul 
fundamental al noului sistem — ecranele afişate în timpul prototipizării devin ecrane ale sistemului, 
şi nu modele ale unui posibil sistem. Suportul central este oferit de instrumente integrate CASE, în 
care se includ şi generatoarele de coduri ale programelor. Reutilizarea unor componente este, de 
asemenea, încurajată în RAD. 

RAD foloseşte alte notații pentru dezvoltare, cum ar fi limitarea timpului şi iterația, pentru a 
evita hazardul si dezordinea, ce afectează cele mai multe eforturi de dezvoltare. Cei mai frecvenți 
factori de succes pentru proiectele de dezvoltare a sistemelor, găsiți în literatura de specialitate, 
sunt’: 

e livrarea la timp; 

e atingerea obiectivelor proiectelor; 

Aşa cum se ştie sistemul trebuie să ofere o valoare strategică pentru afacere. Primul pas în 
crearea unui singur subiect pentru dezvoltarea sistemului este de a realiza interviurile cu managerii 
şi de a desfăşura cel puțin o sesiune JAD, în vederea determinării viziunii pe care o are conducerea 
asupra organizației şi a rolului sistemului în cadrul acesteia. Aceste informații vor fi folosite de 
echipa proiectului de dezvoltare a sistemului pentru a stabili ordinea de prioritate a diferitelor 
domenii de interes pentru sistemul analizat. 

După ce viziunea sistemului a fost determinată, trebuie identificată starea sistemului din cadrul 
organizației. Este momentul în care poate fi construit un model conceptual al sistemului. 

Pentru construirea sistemului, o parte din modelul în spirală a procesului RAD este aplicată în 
paralel pentru mai multe domenii de interes ale sistemului, în funcție de resursele existente pentru 
derularea activităților specifice. 

Dintre avantajele RAD pot fi enumerate'”: 


17 Sperley, E. — Op. cit., pp. 22-23 

18 Carey, J. — Quality Management and Performance Measurement in Information Services, Ardmore, PA: Carey Project 
Organization, 1991, p. 25 

1 Oprea, D. — Op. cit., pp. 193-194 

sistemele informaţionale pot fi realizate într-un timp de patru ori mai scurt decât prin 
metodele tradiționale. Aceasta înseamnă şi sisteme mai ieftine, datorită volumului mai mic 
al resurselor antrenate. Dintre ele, o importanță deosebită o au resursele umane, pentru că 
echipele RAD sunt mai mici. 

prin implicarea personală a utilizatorilor, riscul nereuşitei se diminuează. Calitatea 
sistemului este sporită datorită numeroaselor teste ce au avut loc pe parcurs. 

prin reducerea intervalului de timp dintre definitivarea proiectului şi punerea lui în lucru se 
răspunde mai repede şi mai bine cerinţelor organizațiilor. 


Totuşi, există şi o serie de obiecţiuni care se aduc RAD-ului, cele mai importante fiind: 


consistenţa. în graba lor de a proiecta cât mai repede ecrane, analiştii RAD neglijează 
existența unora chiar în interiorul aplicației, dar, cu siguranță, şi în alte aplicaţii. 
Preocuparea principală trebuie să o constituie respectarea mărimii, culorilor, formatelor şi a 
modalităţilor de afişare a mesajelor. 

standardele de programare. Standardele documentaţiei şi ale atribuirii de nume datelor 
sunt realizate în faze timpurii RAD, ceea ce le va face dificilă implemen-tarea mai târziu. 
refolosirea modulelor. în timpul prototipizării, analiştii omit sau nu au timp să cerceteze 
dacă aceleaşi ecrane sau rapoarte mai există deja în alte aplicaţii. Deseori RAD nu oferă 
posibilitatea analiştilor să verifice dacă modulele ce ar putea fi refolosite există sau nu. 
scalabilitatea. Dacă sistemul proiectat în timpul RAD îşi demonstrează utilitatea, folosirea 
sa va conduce la extinderea ariei utilizatorilor inițiali care au participat la construirea 
sistemului. Realizatorii trebuie să aibă în obiectiv o astfel de extensie. Scalabilitatea se 
referă şi la echipamente; aria de întindere a sistemului; numărul, tipurile şi utilizatorii 
rapoartelor; creşterea echipei de dezvoltare şi întreținere a sistemului; instruirea 
utilizatorilor; securitatea. 

administrarea sistemelor. Administrarea sistemelor este aproape neglijată în timpul RAD. 
Dintre probleme pot fi amintite: întreţinerea şi reorganizarea bazelor de date, constituirea 
copiilor de siguranţă şi reconstituirea sistemului după avarii ş.a., toate deosebit de relevante 
pentru asigurarea protecției şi securității sistemului. 


Mai multe detalii în cursul “Programare vizuală”. 


4.2.3 Prototipizarea şi determinarea cerinţelor sistemelor” 


Prototipizarea este un proces iterativ prin care analiştii şi utilizatorii pun în discuţie o versiune 
rudimentară a unui sistem informațional, care va fi într-o continuă schimbare, în funcție de reacția 
utilizatorilor. Prototipizarea conduce la renunţarea la ciclul de viaţă a dezvoltării sistemelor sau la 
creşterea rolului său. 

Pentru culegerea informațiilor despre cerinţele utilizatorilor încă se apelează la interviuri, dar, 
prin prototipizare, operațiunea va fi mai simplă şi va solicita un timp mai scurt. Prototipul este 
văzut şi testat de utilizator, având posibilitatea să precizeze ce ar mai dori, dar şi să-şi genereze 
această formă nouă, firesc, cu ajutorul specialiştilor din preajmă. 

Prototipizarea este foarte utilă în determinarea cerinţelor sistemului când: 


cerințele utilizatorilor nu sunt prea clar formulate sau bine înţelese, ceea ce se întâmplă cu 
noile sisteme sau cu cele de sprijinire a procesului decizional; 

unul sau mai mulți utilizatori sau susținători sunt implicaţi în sistem; 

în trecut s-au înregistrat dificultăţi în comunicarea dintre utilizatori şi analişti şi se încearcă 
formularea cât mai corectă a cerinţelor sistemului; 

anumite mijloace de lucru (formulare şi rapoarte predefinite), precum şi datele de test 
existente sunt elemente care contribuie la construirea mai rapidă a sistemului. 


Totuşi, prototipizarea generează şi deficienţe, cum ar fi: 


% Paragraf realizat pe baza Oprea, D. — Op. cit., pp. 185-190 

e tendinţa de evitare a unui cadru formal de elaborare a documentaţiei privind cerinţele 
sistemului, ceea ce va îngreuna mai târziu orice control; 

e fiind conceput în colaborare cu un grup nesemnificativ de utilizatori, va fi probabil respins 
de viitorii utilizatori; 

e fiind conceput izolat, este puţin probabil ca el să fie uşor de integrat în sistemul existent; 

e nerespectându-se etapele ciclului de viață a dezvoltării sistemelor pot fi omise aspecte 
esențiale, cum ar fi securitatea, controlul datelor introduse şi standardizarea la nivel de 
sistem. 

Paşii prototipizării sunt: 

1. identificarea principalelor cerinţe ale utilizatorilor; 

2. realizarea rapidă a unui prototip; 

3. testarea de către utilizator a prototipului; 

4. obținerea reacţiilor utilizatorului; 

5. modificarea prototipului dacă este cazul şi reluarea pasului 3. 

În final, există posibilitatea să intervină următoarele două situaţii: 

e prototipul să fie abandonat, când se va trec la realizarea sistemului pe baza metodologiei 
ciclului de viață a sistemului; 

e dezvoltarea în continuare a prototipului prin completarea, documentarea şi ataşarea la 
sistem. 

Dintre avantajele prototipizării, enumerăm”: 

e o mai bună definire a cerințelor utilizatorilor; 

e o implicare mai puternică a utilizatorilor şi, ca atare, creşterea satisfacției lor; 

e creşterea vitezei de realizare a sistemelor; 

e un număr mai redus de erori; 

e flexibilitate mai mare la potențiale schimbări; 

e costuri mai mici de realizare a sistemului (aproximativ 10%-20% din costurile sistemelor 
tradiționale). 

Ca dezavantaje ale prototipizării sunt menţionate: 

e o creştere semnificativă a timpului dedicat de utilizatori pentru realizarea noului sistem; 

e o folosire mai puţin eficientă a resurselor sistemului; 

e realizarea unor sisteme incomplete; 

e sisteme testate şi documente în forme nesatisfăcătoare; 

e reacții comportamentale negative; 

e un sistem aflat în continuă construcție. 

Dintre sistemele ce se pretează prototipizării, relevante sunt sistemele de sprijinire a procesului 
decizional, sistemele informaţionale pentru top manageri, sistemele expert şi schemele de 
reconstituire a informațiilor. Prototipizarea nu este recomandată în cazul sistemelor mari sau al 
celor complexe, cu o arie mare de întindere la nivelul organizației. De asemenea, nu este indicată 
pentru aplicaţiile contabile din domeniile standard, cum sunt: creanţe, plăţi sau gestiune stocuri.în 
cele mai multe cazuri, prototipizarea serveşte ciclului de viaţă al dezvoltării sistemelor şi nu 
contribuie la renunțarea la o astfel de metodologie. Deci, ea nu va conduce la înlocuirea în totalitate 
a metodologiilor şi instrumentelor tradiționale de realizare a sistemelor. 


21. Cushing, B.E., Romney, M.B. — Accounting Information Systems, 6™ edition, Addison-Wesley Publishing Company, Reading, 
MA; Menlo Park, CA; 1994, pp. 499-503. 

